Hero Electric to introduce subscription-based financing plans with Autovert Technologies - Hero Electric ने लांच की नई स्कीम! आसान किश्तों में घर लाएं इलेक्ट्रिक स्कूटर, हर महीने देने होंगे महज 2,999 रुपये - Jansatta
जनसत्ता ऑनलाइन Edited By Ashwin Tiwari Published on: August 1, 2020 5:32 PM
Hero Electric और Hero MotoCorp दो अलग अलग कंपनियां हैं, और इनका व्यापारिक तौर पर कोई संबंध नहीं है।
Hero Electric Offer: देश की प्रमुख इलेक्ट्रिक दोपहिया वाहन निर्माता कंपनी Hero Electric अपने ग्राहकों के लिए शानदार मौका लेकर आई है। कंपनी ने अपने टू-व्हीलर्स के रेंज के लिए सब्सक्रिप्शन-बेस्ड फाइनेंसिंग प्लान को लांच किया है। इसके लिए कंपनी ने फिनटेक स्टार्ट-अप ऑटोवर्ट टेक्नोलॉजीज के साथ हाथ मिलाया है। इस स्कीम के तहत ग्राहकों को असान फाइनेंसिंग सुविधा भी उपलब्ध कराई जा रही है।
कंपनी द्वारा जारी किए गए बयान में बताया गया है कि, कंपनी ने Autovert Technologies के साथ इस फाइनेंस स्कीम के लिए साझेदारी की है। इस स्कीम के तहत इलेक्ट्रिक स्कूटर फाइनेंस करवाने के दौरान ग्राहकों को हर महीने महज 2,999 रुपये ही देने होंगे। इसके अलावां इस प्लान में सर्विस और मेंटेनेंस, लॉयलिटी बोनस, कम्प्रहेंसिव इंश्योरेंस के साथ ही अन्य भी कई बेनिफिट्स मिलेंगे।
Hero Electric देश की अग्रणी इलेक्ट्रिक दोपहिया वाहन निर्माता कंपनी है, कंपनी के व्हीकल पोर्टफोलियो में कई स्कूटर शामिल हैं। जिसमें Flash, Optima और Nyx की विस्तृत रेंज शामिल है। Hero Optima की शुरुआती कीमत 41,770 रुपये है, इसमें ड्रम ब्रेक, एलॉय व्हील और इलेक्ट्रिक स्टार्ट जैसे फीचर्स दिए गए हैं। यह स्कूटर 50 किलोमीटर तक की ड्राइविंग रेंज प्रदान करती है और इसकी टॉप स्पीड 25 किलोमीटर प्रतिघंटा है।
वहीं Hero Flash कंपनी की तरफ से पेश की जाने वाली सबसे सस्ती स्कूटर है। इसकी कीमत 37,078 रुपये है, यह स्कूटर भी 50 किलोमीटर तक की ड्राइविंग रेंज और 25 किलोमीटर प्रतिघंटा तक की टॉप स्पीड प्रदान करती है। इस स्कूटर को फुल चार्ज होने में तकरीबन 8 घंटे तक का समय लगता है। इसके अलावां Hero Dash कंपनी की तरफ से पेश की जाने वाली हाई रेंज की स्कूटर है, इसकी कीमत 62,000 रुपये है और यह सिंगज चार्ज में 60 किलोमीटर तक का ड्राइविंग रेंज प्रदान करती है।
1 Honda Activa 125 या TVS NTorq: कीमत और फीचर्स से लेकर सबकुछ! जानिए आपके बजट में कौन सी स्कूटर है फिट, पढें पूरी डिटेल
2 सुप्रीम कोर्ट ने BS4 वाहनों के रजिस्ट्रेशन पर अग्रिम आदेश तक लगाई रोक! 13 अगस्त को होगी अगली सुनवाई, जानें पूरा मामला
3 Kia Motors ने बनाया कीर्तिमान! महज 11 महीने में ही बेच डाली 1 लाख से ज्यादा गाड़ियां, 7 अगस्त को Kia Sonet होगी पेश